**Erlend Hanstveit** (født 28. januar 1981) er en tidligere norsk fotballspiller som senest spilte for svenske Helsingborg. Han spilte stort sett venstreback, og var samtidig en habil midtstopper.

Hanstveit ble regnet som et av Norges største fotballtalenter da han debuterte i Eliteserien for Brann som 17-åring i 1998. Da hadde allerede Manchester United-manager Alex Ferguson på egen hånd vært i kontakt med Hanstveit for å få ham til å skrive under for den engelske storklubben, men Hanstveit prioriterte skolegang.

Et røket korsbånd 1999 preget Hanstveit i over et år, noe som førte til at han bare fikk sporadisk med kamper i 2000-sesongen. Skaden har trolig også hatt sitt å si for at Hanstveits utvikling stoppet noe opp, men i 2001 var han tilbake for fullt igjen på Brann-laget, og spilte i flere posisjoner på Brann-laget. Han var både midtstopper og sentral midtbanespiller i tillegg til venstreback. 

Da Raymond Kvisvik forsvant til Austria Wien i Østerrike i 2002 spilte Hanstveit mye på venstrekanten, uten at det var noen stor suksess. Derfor bestemte han seg for å satse for fullt som venstreback da Mons Ivar Mjelde ble trener i Brann i 2003. Han gjorde det såpass bra den sesongen at han fikk sin landslagsdebut mot Singapore på sin 23-årsdag 28. januar 2004. Da hadde han allerede vært tatt på landslaget uten å få spille ved enkelte anledninger. Hanstveit har i alt spilt fem A-landskamper for Norge. Da Brann vant cupen i 2004 var Hanstveit lagkaptein på grunn av Cato Guntveits karantene og fikk dermed heve kongepokalen i åsyn av tusenvis av Brannsupportere.

I 2005-sesongen fikk Hanstveit i vårsesongen mye kritikk for svakt backspill av Brann-supportere og fotballeksperter. I motsetning til resten av Brann-laget hadde Hanstveit en vesentlig bedre høstsesong da han var en av klubbens bedre spillere. Derfor ble han igjen belønnet med landslagsplass da Åge Hareide tok ut landslagstroppen til to kamper i USA i januar 2006. Han var tidligere samme måned på prøvespill i den tyske bundesligaklubben Werder Bremen, men fikk ikke tilbud om kontrakt. Etter godt spill i 2006-sesongen var Hanstveit tilbake på landslaget i august 2006. På grunn av Cato Guntveits skadeproblemer fungerte Hanstveit som Brann-kaptein i store deler av 2005-sesongen.

I 2007-sesongen tok Hanstveit seriegull i Tippeligaen med Brann. Denne sesongen spilte han 19 av Branns 26 seriekamper, og scoret 0 mål. De siste sesongene i Brann var Hanstveit spillergruppens talsmann, og samtidig styremedlem i NISO (Norske Idrettsutøveres Sentralorganisasjon). Hanstveit rundet 200 seriekamper for Brann i kampen mot Stabæk.

Da kontrakten med Brann gikk ut 31. desember 2008 valgte Hanstveit å ikke signerte ny kontrakt og da kontrakten gikk ut 31. desember 2008 var han bosmannspiller. Etter elleve og en halv sesong i Brann-drakten signerte Hanstveit for den belgiske klubben AA Gent. Kontrakten gjaldt frem til 30. juni 2011. 1. januar 2014 ble Hanstveit hentet av Brann, og 1. januar 2016 la Hanstveit opp som profesjonell fotballspiller etter at kontrakten hans med Brann var utgått.

I yngre år spilte Hanstveit for Fotlandsvåg og Osterøy.

11. august 2023 ble Hanstveit utnevnt til statssekretær i Kultur og likestillingsdepartementet.

Statistikk
----------

| Sesong | Klubb | Divisjon | Liga | Cup | Totalt |
| --- | --- | --- | --- | --- | --- |
| Kamper | Scoringer | Kamper | Scoringer | Kamper | Scoringer |
| 1998 | Brann | Tippeligaen | 4 | 0 | 0 | 0 | 4 | 0 |
| 1999 | 11 | 0 | 4 | 1 | 11 | 1 |
| 2000 | 8 | 0 | 0 | 0 | 8 | 0 |
| 2001 | 24 | 1 | 4 | 0 | 28 | 1 |
| 2002 | 23 | 4 | 3 | 0 | 26 | 4 |
| 2003 | 17 | 2 | 2 | 0 | 19 | 2 |
| 2004 | 24 | 0 | 5 | 2 | 29 | 2 |
| 2005 | 22 | 1 | 4 | 2 | 26 | 3 |
| 2006 | 24 | 0 | 3 | 0 | 27 | 0 |
| 2007 | 19 | 0 | 4 | 0 | 23 | 0 |
| 2008 | 26 | 0 | 3 | 1 | 26 | 1 |
| 2008–09 | Gent | Jupiler Pro League | 12 | 0 | 0 | 0 | 12 | 0 |
| 2009–10 | 24 | 0 | 0 | 0 | 24 | 0 |
| 2010–11 | 14 | 0 | 0 | 0 | 14 | 0 |
| 2011 | Helsingborg | Allsvenskan | 7 | 1 | 0 | 0 | 7 | 1 |
| 2012 | 16 | 0 | 0 | 0 | 16 | 0 |
| 2013 | 10 | 0 | 0 | 0 | 10 | 0 |
| Karriere totalt | 285 | 9 | 32 | 6 | 317 | 15 |

Referanser
----------

1. ↑   As, AS.com athlete ID hanstveit/21488[Hentet fra Wikidata]
2. ↑   Argentine Soccer Database, oppført som ERLEND HANSTVEIT, BDFA player ID 52862[Hentet fra Wikidata]
3. ↑   transfermarkt.com, Transfermarkt spiller-ID 15471, besøkt 9. oktober 2017[Hentet fra Wikidata]
4. ↑  «Erlend Hanstveit - Player profile». *transfermarkt* **(engelsk)**. Besøkt 25. mars 2021.
5. ↑  «Tidligere fotballproff hentet til regjeringen». *Verdens Gang*. 11. august 2023. Besøkt 11. august 2023.

Eksterne lenker
---------------

* (en) Erlend Hanstveit – Transfermarkt Rediger på Wikidata

* (en) Erlend Hanstveit – national-football-teams.com Rediger på Wikidata

* (en) Erlend Hanstveit – WorldFootball.net Rediger på Wikidata

* (en) Erlend Hanstveit – FootballDatabase.eu Rediger på Wikidata

* (en) Erlend Hanstveit – EU-Football.info Rediger på Wikidata

* (sv) Erlend Hanstveit – Sveriges fotballforbund Rediger på Wikidata

* (no) Erlend Hanstveit – Norges Fotballforbund Rediger på Wikidata

* (en) Erlend Hanstveit – FBref Rediger på Wikidata

* (es) Erlend Hanstveit – as.com Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |